stanford-oval/wikipedia huggingface dataset:
לאומנות
סוגים של לאומנות

לאומיות יכולה להפוך ללאומנות במצבים מסוימים.
לאומנות במדינות של לאומיות אתנית – עיקרון זה יבוא לידי ביטוי בכך שאידאולוגית קיימת ישות אתנית חיצונית לפרטים, היא העם (כגון: העם הסלבי, העם הגרמני והעם היהודי), וטובת העם עולה על טובת פרט מפרטי העם. לעיתים קרובות אידאולוגיה זו מתקשרת גם לאמונה שהעם עולה עליונות אימננטית על עמים אחרים. ועל-כן רואה את הלאום של הדוגל בה כנעלה על עמים אחרים ואת צרכיו כחשובים מצרכיהם של עמים אחרים, ולכן מצדיק את ניצולם. עד הרחבה לכדי תוקפנות קיצונית כלפי עמים אחרים, בין הנמצאים במדינות שכנות, ובין עמים הנמצאים במדינתו. לעיתים המונח "עם" חופף את המונח "גזע" וכך למעשה הופכות תנועות לאומניות רבות לגזעניות. דוגמאות לכך ניתן למצוא בחוקים כלפי היהודים בגרמניה הנאצית.
דוגמאות לסוג הלאומנות הזאת: גרמניה הנאצית, האימפריה היפנית בימי טוג'ו היידקי.
לאומנות במדינות של לאומיות אזרחית – עקרון הלאומנות יבוא לידי ביטוי בכך שטובת המדינה עולה על טובת האזרח במדינה, ולכן ניתן למנוע מן האזרח זכויות מסוימות כאשר הן עומדות כנגד טובת המדינה או המפלגה. לעיתים רואה את הלאום של הדוגל בה כנעלה על אומות אחרות ואת צרכיה כחשובים מצרכיהם של מדינות אחרות, ולכן מצדיק את ניצולם. לעיתים הרחבה של הגישה מצדיקה לטעמה תוקפנות קיצונית כלפי מדינות שכנות מתוך שאיפות התפשטות אימפריאליות.
דוגמאות לסוג הלאומנות הזאת: ברית המועצות, האימפריה הרומית.
ראו גם

לאומיות
פרוטוכרוניזם
פטריוטיות
פשיזם
גזענות
קסנופוביה
לקריאה נוספת

צבי בכרך, אנטישמיות מודרנית, תל אביב: משרד הביטחון – ההוצאה לאור, 1979. פרק ז': גלגולי הלאומנות הגרמנית, עמ' 38–43.
לוגו (שפת תכנות)

| --- | --- |
 פרדיגמות:  תכנות פונקציונלי, תכנות פרוצדורלי, Reflection 
 תאריך השקה:  1967 
 מתכנן:  Wally Feurzeig, סימור פאפרט, Cynthia Solomon 
 מפתח:  סימור פאפרט, עידית הראל, Cynthia Solomon 
 הושפעה על ידי:  LISP 
 
לוגו היא שפת תכנות חינוכית שפותחה בסוף שנות השישים על ידי ואלי פוירציג וסימור פאפרט במכון הטכנולוגי של מסצ'וסטס (MIT), תוך התבססות על שפת LISP ורעיונותיו של הפסיכולוג ז'אן פיאז'ה.
ציור דמוי כיסא והקוד ליצירתו.
מאפייני השפה

פיתוח שפת לוגו הונחה על ידי תפישת עולם חינוכית, בכל הקשור לבתי-ספר בכלל, ולמחשבים בחינוך בפרט. ביישום המקובל של למידה ממוחשבת משמש המחשב כתחליף למורה: המחשב מלמד את התלמיד (מתמטיקה, אנגלית וכו'). בלוגו מלמד התלמיד את המחשב, ובכך מפתח את יכולתו וידיעותיו.
ללוגו, כמו לכל שפת תכנות, אוצר מילים נתונות (שהמשתמש יכול לשנות את משמעותן), שבאמצעותו נכתבות התוכניות. בלוגו, תכנות פירושו הרחבת אוצר המילים של השפה. המשתמש מלמד את המחשב בהדרגה מונחים חדשים, שמאפשרים את הגשמת מטרתה של התוכנית. הדבר נעשה באופן דומה להגדרת פונקציות (פרוצדורות, סברוטינות או מתודות) בשפות תכנות אחרות, אבל בלוגו מושם דגש על "לימוד" המחשב. בניגוד למקובל בשאר שפות התכנות, כל מונח נערך בדרך כלל בנפרד.
דוגמה: יש לכתוב תוכנית שמטרתה לצייר שכונת מגורים. אוצר המילים הבסיסי (הן לא שמורות) של לוגו כולל, בין השאר, הוראות לציור קטע ישר והוראות לפנייה ימינה או שמאלה בזווית נדרשת. באמצעות אוצר מילים מינימלי זה נלמד תחילה את המחשב לצייר ריבוע, מלבן ומשולש. בהמשך נלמד את המחשב לצייר בית שמורכב מהצורות הללו, ולבסוף ילמד לצייר שכונה שמורכבת מבתים אחדים. פעולת התכנות בצורה זו נעשית מובנית יותר, וניטלים ממנה התחכום הטכני והמוזרות שמאפיינים שפות תכנות נפוצות.
כפי שניתן לחוש מדוגמה זו, שפת לוגו כוללת יכולת גרפית המאפשרת לצייר באמצעותה, בקלות יחסית, רישומים מורכבים. יכולת גרפית זו, שהיא מסימני ההיכר של לוגו, נוספה לשפה בשלב מתקדם של פיתוחה, וזאת כדי לאפשר שימוש בשפה באמצעות כלי פשוט, שמוכר היטב גם לילדים (וגם למבוגרים חסרי רקע מתמטי). הציור נעשה באמצעות "צב", שהיה בתחילה חפץ מכני דמוי צב, והפך במהרה לצב סמלי, המיוצג על ידי חץ משולש על מסך המחשב.
מילות פקודה בסיסיות

נקה מסך - CLEARSCREEN (בקיצור: CS)
זוז קדימה - FORWARD (בקיצור: FD)
זוז אחורה - BACK (בקיצור: BK)
פנה ימינה - RIGHT (בקיצור: RT)
פנה שמאלה - LEFT (בקיצור: LT)
הרם עט - PENUP (כלומר שמעתה כל הוראת תזוזה לא תלווה ברישום קו) (בקיצור: PU)
הורד עט - PENDOWN (כלומר שמעתה כל הוראת תזוזה תלווה ברישום קו) (בקיצור: PD)
חזור פעמים אחדות על ההוראות שבהמשך (לולאה) - REPEAT
צב הביתה - home (מחזיר את הצב לנקודת ההתחלה)
הראה את הצב - SHOWTURTLE (בקיצור: ST)
הסתר את הצב - HIDETURTLE (בקיצור: HT)
דוגמאות

הסימן ; הוא תחילתה של הערה.
דוגמה 1: תוכנית לוגו קטנה לציור ריבוע:
REPEAT 4 [FORWARD 200 LEFT 90] ; square
התוכנית מורה לצב לבצע 4 פעמים את ההנחיה: זוז קדימה 200 פיקסלים ואחר כך פנה שמאלה ב-90 מעלות. הצב מבצע הנחיה זו, תוך שהוא רושם על-גבי המסך את מסלול תנועתו.
דוגמה 2: ציור מורכב יותר מתקבל כאשר הצב מבצע את ההנחיה הקודמת 9 פעמים, תוך שינוי זווית המוצא שלו ב-40 מעלות ימינה בכל פעם:
REPEAT 9 [REPEAT 4 [FORWARD 120 LEFT 90] RIGHT 40] ; flower
דוגמה 3: דוגמה זו ממחישה שלוש תכונות של לוגו:
הוספת מילים חדשות לשפה: בדוגמה נוספת לשפה המלה spiral, שמאפשרת ציור ספירלה.
העברת פרמטרים
רקורסיה, שהמימוש שלה בלוגו טבעי ונפוץ.
TO spiral :size
IF :size > 30 [STOP] ; a stop condition
FORWARD :size RIGHT 15 ; many lines of action
spiral :size *1.02 ; the tailend recursive call
END
לאחר הגדרת המלה החדשה, הפעלתה נעשית באמצעות כתיבתה כהוראה, למשל spiral 10, שתיתן את התוצאה הבאה (המשולש בקצה הספירלה הוא ה"צב", שהוסתר בדוגמאות הקודמות):
דוגמה 4: דוגמה זו ממחישה מעט מהיכולת המתמטית של לוגו, באמצעות יצירת מילה לחישוב הפונקציה עצרת, על-פי הגדרתה הרקורסיבית של פונקציה זו.
TO factorial :n
IF :n =1 [OUTPUT 1] ; a stop condition
OUTPUT :n * factorial :n-1
END
במערכת החינוך בישראל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
השפה הובאה לישראל על ידי פרופ' אורי לירון שחזר משבתון בבוסטון. פרופ' לירון הקים בישראל גם את אל"י - אגודת לוגו הישראלית, וכתב את ספרי הלימוד הראשונים של לוגו בעברית (יחד עם פרופ' רינה צצקיס ופרופ' פרלה נשר).
פרופ' יהושפט גבעון הכניס את הקורסים הראשונים בהוראת לוגו למכללות הכשרת מורים כחלק אינטגרלי של ההכשרה להוראת מדעי המחשב. מאוחר יותר הוא לימד גם קורס "מדעי המחשב בישומם בחינוך" במסגרת התוכנית לתואר שני בחינוך באוניברסיטת תל אביב.
מאוחר יותר פותחה תוכנית לימודים לתלמידי תיכון "מבוא למדעי המחשב בסביבת לוגו". התוכנית פותחה במחלקה להוראת הטכנולוגיה והמדעים בטכניון על ידי צוות "מגוון" שפרופ' לירון עמד בראשו. בשנות ה-80 ובתחילת שנות ה-90 התקיימו בבתי ספר יסודיים ובחטיבות הביניים לימודים של שפת התכנות "לוגו". בהמשך נלמדה בבתי הספר התיכוניים גרסה חדשה יותר בשם "תבל", שפותחה על ידי אותו צוות.
החל משנות ה-2000, נלמדת ביחידה של נוער שוחר מדע וטכנולוגיה בטכניון סדנה שנקראת "עולם התוכנה". הסדנה נלמדת באמצעות תוכנת Microworlds Ex (אנ') ונמשכת 12 שיעורים, ומיועדת לתלמידים בכיתות ה-ח.
הסדנה משתמשת בתוכנה המבוססת על שפת לוגו המאפשרת חשיפה של תלמידים צעירים להיכרות ראשונה עם תכנים מרכזיים במדעי המחשב. באמצעות שפה זו, לומדים התלמידים את העקרונות הבסיסיים המשותפים לכל שפת תכנות.
במהלך הסדנה התלמידים יוצרים באמצעות שפת לוגו פרויקטים בתכנות בנושאים שקרובים לליבם, כדוגמת: משחקי מבוכים, משחקי מלחמה, פקמנים, משחקי זיכרון, חידונים ועוד. החשיפה לשפה גרפית, קלה יחסית להבנה, מאפשרת לאלו שימשיכו במגמת מחשבים מניעת קשיי הבנה רבים בלמידת עקרונות בסיסיים של תכנות, ולאלו שלא ילכו למגמת מחשבים - חשיפה לנושא במהלך שנות לימודיהם במערכת החינוך.
הסדנה מיועדת לתלמידים וכן לקבוצות לימוד מאורגנות מבתי ספר. במסגרת עמותת אופנים, מגיעות גם קבוצות לימוד מהפריפריה שמשתלבות בסדנאות השונות.
במסגרת פעילות רפא"ל לקידום המדע בפריפריה, התקיים גם קורס העשרה שבמסגרתו למדו תלמידי חטיבות הביניים בקרית החינוך אורט עכו קורס של תכנות בסיסי. הקורס היה  מבוסס על שפת לוגו ונלמד באמצעות  תוכנת Microworlds בשנים 2006-2013.
לקריאה נוספת

אורי לירון, פרלה נשר ורינה צצקיס, מדריך לעסקי צבים - גרפיקה, פתרון בעיות ותכנות מיבני בשפת לוגו, הוצאת BUG מחשבים, 1984.
אורי לירון, "לוגו כיום: חזון ומציאות", מעשה חושב, אפריל 1986.
צו לצו - עלון אל"י - אגודת לוגו הישראלית, יצא לאור מסוף 1986 ועד 1993.
הערות שוליים

↑  נוער שוחר מדע בטכניון, ‏10-2-22
↑  סרטון ביוטיוב על הסדנה, באתר יוטיוב, ‏15-2-22
↑  על הסדנה "עולם התוכנה" - פרסום ביחידה ל"נוער שוחר מדע בטכניון", ‏12-2-22
↑  אתר Microworlds  העולמי, באתר Microworlds Ex, ‏12-2-22
| --- | --- |
בקרת זהויות :  NLI: 987007536256405171  GND: 4036214-0  LCCN: sh85078135 
דוגמה 3
לואיזה כריסטינה, נסיכת סבויה

לואיזה כריסטינה, נסיכת סבויה (באיטלקית: Luisa Cristina di SavoiaCarignano; ‏1 באוגוסט 1627 - 7 ביולי 1689), הייתה אמו של לודוויג וילהלם, מרקיז באדן-באדן.
ביוגרפיה

לואיזה כריסטינה נולדה ב-1 באוגוסט 1627 בפריז, לטומאסו פרנצ'סקו, נסיך קריניאנו ולמארי דה בורבון, רוזנת סואסון, בתם של שארל דה בורבון, רוזן סואסון ואן דה מונטפייה.
ב-15 במרץ 1653 התחתנה לואיזה כריסטינה עם פרדיננד מקסימיליאן, נסיך הכתר של באדן-באדן, בנו של וילהלם, מרקיז באדן-באדן, ונולד להם בן אחד, לודוויג וילהלם, מרקיז באדן-באדן. זמן קצר לאחר לידת בנם, נפרד פרדיננד מקסימיליאן מלואיזה כריסטינה וחזר לגרמניה. בשנת 1669 נהרג פרדיננד מקסימיליאן בתאונת ציד, ולאחר מותו לקח חמיה את בנה לחצרו בגרמניה. בשנת 1677 מת חמיה, ובנה לודוויג וילהלם, מרקיז באדן-באדן עלה לשלטון במקומו. ב-7 ביולי 1689 מתה לואיזה כריסטינה בפריז, ועל צאצאיה נמנים חואן קרלוס הראשון, מלך ספרד, אנרי, הדוכס הגדול של לוקסמבורג, אלברט השני, מלך הבלגים, אנרי, רוזן פריז, ז'אן-כריסטוף, נסיך נפוליאון, דוארטה פיו, דוכס ברגנסה ולואיז, נסיך אורליאן-ברגנסה.
לאית

| --- | --- |

 מדינות:  לאוס, תאילנד וקמבודיה
 אזורים:  באנטי מינצ'י, Svay Rieng Province, Stung Treng Province, Prey Veng Province, Luang Prabang Province 
 דוברים:  כ-20 מיליון
 כתב:  כתב לאי
 לאום:  לאוס לאוס
 מוסד:  אין
 קוד שפה:  lo 
 קוד ISO 639-1:  lo 
 קוד ISO 639-2:  lao 
 קוד ISO 639-3:  lao 
 ראו גם:  שפה • כתב • רשימת שפות
 
לאית או לאו (IPA‏: [pʰáːsǎː láːw]), היא שפה המדוברת בפי כשבעה מיליון איש במדינת לאוס וכן במחוז איסאן בתאילנד ומשתייכת למשפחת השפות התאי-קדאיות היא יוצרת רצף ניבים יחד עם השפה התאית.
ניבים

השפה הלאית כוללת ניבים (דיאלקטים) רבים ונהוג לחלקה לשישה עיקריים:
ניב ויינטיאן
ניב צפוני, המדובר בסביבת העיר לואנג פראבנג
ניב צפון-מזרחי, המדובר באזור צ'יאנג חואנג
ניב מרכזי, המדובר באזור חמואן
ניב דרומי, המדובר במחוז צ'מפאסאק
ניב מערבי
דקדוק

בשפה הלאית הזמן והמספר אינם משנים את המילה, וכן אין מין דקדוקי. סדר המילים במשפט הוא (SVO) נושא, נשוא ומושא (בדומה לעברית ואנגלית).
הגיית השפה וכתיבתה

הלאית משתמשת בכתב דומה לזה של התאית וכוללת 33 עיצורים ו-28 תנועות. סימני העיצורים נמצאים מעל, מתחת, אחרי או בתוך האות, עם זאת שפה זו פונטית יותר מהתאית. אין הפרדה בין המלים אלא רק בסוף משפט, ומשפטי שאלה מסומנים על ידי מלות שאלה ולא סימני פיסוק.
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | סדקי | סדקי | וילוני | וילוני | (מכתשי ־)חכי | (מכתשי ־)חכי | מכתשי | מכתשי | שפתי (־שִנִּי) | שפתי (־שִנִּי) |
| אפי |  |  | ŋʷ |  | ɲ |  | n |  | m |  |
| סותם |  | ʔʷ |  | kʷᵔʰ |  | ʨʷ | d | tʰ⁺ʷ | b | pʰ |
| מחוכך |  |  |  |  |  | ʨʷ |  |  |  |  |
| חוכך |  | h |  |  |  |  |  | sʷ |  | f |
| מקורב (צדי) |  |  | w |  | j |  |  |  |  |  |
| מקורב (צדי) |  |  |  |  |  |  | lʷ |  |  |  |
 * תוספת פונמה בהתאמה לסטנדרט  ᵔ - ציון פונמות משולש (שתיהן בנפרד, וביחד)  ⁺ - חיבור פונמות (הסימן הצמוד לתו הבסיסי מופיע גם לבדו - tʰʷ ,tʰ)
לי שייפר

| --- | --- |
 לידה:  23 בפברואר 1939 (בן 85) שיקגו, אילינוי, ארצות הברית
 עמדה:  סמול פורוורד
 גובה:  2.01 מטרים
 מכללה:  אוניברסיטת קרוליינה הצפונית
 דראפט:  בחירה חמישית, 1960 סירקיוז נשיונלס
 קבוצות כשחקן
 1960–1961 1961–1964:  קליבלנד פייפרס סירקיוז נשיונלס/פילדלפיה 76'
 הישגים כשחקן
 בחירה למשחק האולסטאר של ה-NBA‏ (1963)
לי פיליפ שייפר (באנגלית: Lee Philip Shaffer; נולד ב-23 בפברואר 1939) הוא כדורסלן עבר אמריקאי, אשר שיחק בליגת ה-NBA בין השנים 1961–1964. בעונת 1962/1963 נבחר להשתתף במשחק האולסטאר כשחקן סירקיוז נשיונלס, ולאורך 3 עונותיו בליגה רשם ממוצעים כוללים של 16.8 נקודות, 6.3 ריבאונדים ו-1.2 אסיסטים למשחק.
ביוגרפיה

שייפר נולד בשיקגו שבאילינוי, ובין השנים 1956–1960 למד באוניברסיטת קרוליינה הצפונית בצ'אפל היל. בקבוצת הכדורסל של האוניברסיטה שיחק תחת המאמן חבר היכל התהילה של הכדורסל פרנק מקגווייר, ולצדו של השחקן דאג מו. בעונתו האחרונה בקבוצה, 1959/1960, קלע 18.2 נקודות והוריד 11.2 ריבאונדים בממוצע למשחק.
בדראפט ה-NBA‏ 1960 נבחר שייפר בבחירה החמישית, על ידי קבוצת סירקיוז נשיונלס, אך בחר לשחק עבור קבוצת "קליבלנד פייפרס" מליגת ה-AAU. בקיץ 1961 עבר לשחק בסירקיוז, ונשאר לשחק במדיה בשלוש העונות הבאות, גם לאחר מעבר המועדון לפילדלפיה בשנת 1963. בעונת 1961/1962 קלע 16.9 נקודות בממוצע למשחק, ובעונה העוקבת קלע 18.6 נקודות למשחק ונבחר להשתתף במשחק האולסטאר של ה-NBA, לצד חבריו לקבוצה האל גריר ורד קר. בסיבוב הראשון של פלייאוף 1963 הוביל את קלעי קבוצתו עם ממוצע של 27.2 נקודות למשחק, כולל שיא קריירה של 45 נקודות במשחק החמישי, אך הנשיונלס הפסידו מול סינסינטי רויאלס בתוצאה 2–3.
בעונת 1963/1964 שותף ב-41 משחקים בלבד בשל פציעה ברגלו, ובסיומה פרש ממשחק, בגיל 25 בלבד.
הערות שוליים

↑  סטטיסטיקות הקריירה של שייפר ב-NBA, באתר basketball-reference.com
↑  סטטיסטיקות המכללות של שייפר, באתר sports-reference.com
↑  רשימת הנבחרים בדראפט 1960, באתר basketball-reference.com
↑  סטטיסטיקות המשחק החמישי בין סירקיוז לסינסינטי, באתר basketball-reference.com
↑  ביוגרפיה של שייפר, באתר היכל התהילה של הספורט בקרוליינה הצפונית
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
לואיזה הנרייטה מנסאו

לואיזה הנרייטה מנסאו (בהולנדית: Louise Henriëtte van Nassau; 7 בדצמבר 1627 – 18 ביוני 1667), הייתה בתו של פרדריק הנדריק, נסיך אורנז', ואשתו של פרידריך וילהלם, הנסיך הבוחר מברנדנבורג.
ביוגרפיה

לואיזה הנרייטה נולדה בהאג ב-7 בדצמבר 1627, לפרדריק הנדריק, נסיך אורנז' ולאמליה מזולמס-בראונפלס, בתם של יוהאן אלברכט הראשון, רוזן זולמס-בראונפלס ואגנס מזיין-ויטגנשטיין.
בצעירותה הייתה לואיזה הנרייטה בקשר עם אנרי שארל דה לה טרמואל, בנו של אנרי שארל דה לה טרמואל, אולם אמה לא הסכימה לה להתחתן עמו, משום שרצתה שתתחתן עם שליט כלשהו. בתחילה נעשו ניסיונות לחתנה עם צ'ארלס השני, מלך אנגליה, אולם לבסוף התחתנה ב-7 בדצמבר 1646 עם פרידריך וילהלם, הנסיך הבוחר מברנדנבורג, בניסיון של פרידריך וילהלם לקבל תמיכה הולנדית במאבקיו בפומרניה.
לואיזה הנרייטה התלוותה לבעלה במסעותיו ובמלחמותיו השונות, ושימשה אף כיועצתו הפוליטית. בשנת 1650 החלה לואיזה הנרייטה בבניית טירה בשם אורניינבורג על שם משפחתה בעיר בצוב, ובשנת 1653 שונה שם העיר אף היא לאורניינבורג. בשנת 1665 היא הקימה בית יתומים, וב-18 ביוני 1667 מתה בעיר קלן שבברנדנבורג.
משפחתה

ב-7 בדצמבר 1646 התחתנה לואיזה הנרייטה עם פרידריך וילהלם, הנסיך הבוחר מברנדנבורג, וממנו נולדו לה שישה ילדים, ששלושה מתוכם מתו בינקותם:
וילהלם היינריך (1648–1649)
קרל (1655–1674)
פרידריך (1657–1713)
אמליה (1664–1665)
היינריך (1664)
לודוויג (1666–1687)
לי שארפ

לי סטוארט שארפ (נולד ב-27 במאי 1971) הוא כדורגלן עבר אנגלי. שארפ שיחק בתפקיד הקיצוני השמאלי ובין השאר שיחק בקבוצת מנצ'סטר יונייטד. הופיע במספר תוכניות מציאות בטלוויזיה הבריטית.
קריירת כדורגל מקצועני

שארפ החל את קריירת הכדורגל שלו במדי טורקי יונייטד, אך כבר בעונתו הראשונה (1987-88), לאחר 16 משחקים, עבר למנצ'סטר יונייטד ששילמה על כרטיס השחקן שלו 200,000 ליש"ט, סכום שיא בזמנו עבור שחקן נוער. שיחק בקבוצה הראשונה, בתחילה כמגן שמאלי ובעונת 1990-91 כמחליפו של ראלף מילן בתפקיד הקיצוני השמאלי. שארפ הרשים בהופעותיו והיווה שחקן מפתח בזכייתה של היונייטד בגביע המחזיקות באותה השנה.
שארפ הוזמן לנבחרת, אם כי לא שיחק ברכב הראשון, שיחק במדי הנבחרת 8 פעמים בין השנים 1991 ו-1995. שארפ הושבת ממשחק למשך תקופות ארוכות בעקבות פציעות ומחלות וכאשר חזר לכושר, מקומו בהרכב כבר נתפס על ידי ראיין גיגס ושארפ נאלץ לחזור לשחק כמגן שמאלי או להיאבק על תפקיד הקיצוני הימני עם אנדריי קנצ'לסקיס. במדי "השדים האדומים" השתתף שארפ ב-265 משחקים במהלך 8 עונות וכבש 36 שערים.
לידס יונייטד שילמו בקיץ 1996 עבור כרטיס השחקן שלו 4.5 מיליון ליש"ט ובכך הפך לשחקן היקר בתולדותיהם. שארפ המשיך לסבול מפציעות. הוא הופיע 26 פעמים במדי הקבוצה בעונת 1996-97 בהם הבקיע 5 שערים, אך פציעת טרום-עונה בברך השביתה אותו מפעילות למשך כל עונת 1997-98 וגרמה לסיום דרכו בלידס.
בסתיו 1998 הושאל לקבוצת סמפדוריה מהסרייה א', שם איבד את מקומו בהרכב וחזר לאנגליה בפגרת חג המולד. שארפ עבר לברדפורד סיטי במרץ 1999 ומילא תפקיד מפתח בעלייתה של הקבוצה לפרמייר ליג, אחרי היעדרות בת 77 שנים מהליגה הבכירה, וכן בהבטחת הישארותה בליגה בעונת 1999-00.
בעונת 2000-01 עבר שארפ בהשאלה לקבוצת פורטסמות' מהליגה הראשונה (כיום אליפות הפוטבול ליג). בעונה שלאחר מכן חזר שארפ לברדפורד סיטי, אך משהסתיים חוזהו הוחלט בקבוצה שלא לחדשו ושארפ הפך לשחקן חופשי. אחר כך הספיק לשחק בקבוצות אקסטר סיטי, גרינדאביק (איסלנד) וגארפורת' מ"ליגת המחוזות הצפוניים – מזרח", המהווה חלק מהדרג התשיעי בכדורגל האנגלי, לפני פרישתו הסופית מכדורגל מקצועני.
לאחר הכדורגל

לאחר פרישתו של שארפ מכדורגל מקצועני, הוא הופיע במספר תוכניות מציאות בטלוויזיה הבריטית, וכן שימש כפרשן עבור שלוחתו האסייתית של ערוץ ESPN ובאחד מערוצי ה-BBC. בשנת 2005 פרסם שארפ אוטוביוגרפיה בשם "מה שאני מכנה כיף" (באנגלית My Idea of Fun). במהלך גביע העולם ב-2006 כתב שארפ בלוג עם תמונות וקטעי וידאו עבור "יאהו!".
ליאו פליישמן

| --- | --- |

ליאו פליישמן
 לידה:  5 באוקטובר 1881 בודפשט, האימפריה האוסטרו-הונגרית 
 פטירה:  17 באוגוסט 1930 (בגיל 48) ברטיואויפאלו, הונגריה 
 הישג בולט:  מדורג 8 בעולם בשנת 1908
 מד כושר מרבי:  2681 (אפריל 1908)
 מקצוע נוסף:  מהנדס 
 מדינה:  הונגריה
 הערות:  יהודי
 
ליאו פליישמן (פורגאץ') (בהונגרית: מקודם Fleischmann Leó לאחר שינוי שמו Forgács Leó;‏ 5 באוקטובר 1881 – 17 באוגוסט 1930) היה שחמטאי יהודי-הונגרי, אלוף הונגריה בשחמט לשנת 1907.
ביוגרפיה

פליישמן נולד בבודפשט, בירת הונגריה. החל את הקריירה הבינלאומית בשנת 1904, עת השתתף בתחרות מונטה קרלו, שם הגיע למקום השישי בתחרות גמביט רייס. באותה שנה הגיע למקום העשירי בתחרות קובורג (ניצחו: קורט פון ברדלבן, קרל שלכטר ורודולף סוידרסקי). בשנת 1905 ניצח פליישמן בתחרות ברמן (דרג ב') והגיע למקום החמישי בתחרות וינה (ניצח: קרל שלכטר). בשנת 1906 חלק מקום 3–4 בתחרות נירנברג (ניצח: פרנק מרשל). בשנת 1907 הגיע למקום החמישי בתחרות אוסטנדה (ניצחו: אוסיפ ברנשטיין ועקיבא רובינשטיין). בשנת 1907 ניצח פליישמן באליפות הונגריה שהתקיימה בבודפשט.
בשנת 1908 שינה פליישמן את שמו לפורגץ' ושיחק תחת שמו החדש. בשנת 1909 הגיע למקום ה-14 בתחרות סנקט פטרבורג (ניצחו: עמנואל לסקר ועקיבא רובינשטיין). בשנת 1910 חלק מקום 9–10 בתחרות המבורג (ניצח: קרל שלכטר). בשנת 1911 הגיע למקום השלישי בתחרות סן רמו (ניצח: הנס פארני). בשנת 1912 הגיע למקום ה-13 בתחרות סן סבסטיאן (ניצח: עקיבא רובינשטיין). בשנת 1912 הגיע למקום השלישי בתחרות בודפשט (ניצח: מילן וידמר). בשנת 1913 הגיע למקום השלישי בתחרות בודפשט (ניצח: רודולף שפילמן).
נפטר בברטיופאלו שבהונגריה.
ממשחקיו הבולטים

Leo Fleischmann vs Rudolf Swiderski, Monte Carlo 1904, King's Gambit Accepted, Rice Gambit, C39, 1-0
Aron Nimzowitsch vs Leo Fleischmann, Barmen 1905, Masters B, Scotch Game, Schmidt Variation, C47, 0-1
Leó Forgács vs Savielly Tartakower, Sankt Petersburg 1909, French, C13, 1-0
Richard Réti vs Leó Forgács, Budapest 1913, Ruy Lopez, Morphy Defense, Tarrasch Variation, C77, 0-1
ממשחקיו הבולטים > לבן:  ליאו פליישמן  שחור: עקיבא רובינשטיין סנקט פטרבורג 1909

כדי לראות את המשחקים, יש לאפשר בדפדפן שלכם ג'אווהסקריפט.
[Event "St. Petersburg"]
[Site "St. Petersburg RUE"]
[Date "1909.03.05"]
[Round "14"]
[White "Leo Fleischmann Forgacs"]
[Black "Akiba Rubinstein"]
[Result "0-1"]
[ECO "C01"]
[PlyCount "104"]
[EventDate "1909.02.15"]
1. e4 e6 2. d4 d5 3. exd5 exd5 4. Nf3 Nf6 5. Bd3 Bd6 6. O-O O-O 7. Bg5 Bg4 8.
Nbd2 Nbd7 9. c3 c6 10. Qc2 Qc7 11. Rfe1 Rfe8 12. h3 Bh5 13. Rxe8+ Rxe8 14. Re1
Rxe1+ 15. Nxe1 Bg6 16. Bxg6 hxg6 17. Nef3 Nf8 18. Bxf6 gxf6 {עד לכאן הוחלפו כלים רבים, העמדה שקולה, אך התקדמות הרגלים השחורים יותר מסוכנת ממה שהלבן משער, על פי המסעים ששיחק}
19. Qa4 a6 20. Nf1
Ne6 21. g3 f5 22. Kg2 f4 23. g4 c5 24. Qe8+ Kg7 25. g5 {עדיף 25. ח4 או 25. ד:ג5 והעמדה שקולה לגמרי. ז5 הנה שגיאה משמעותית. }
cxd4 26. cxd4 Qe7 27.
Qc8 {עמדת הלבן קשה והמסע מהג8 מפסיד רגלי. עדיף היה 27. מה:ה7 ר:ה7 28. ח4. העמדה עדיין גרועה אבל שוויון חומרי נשמר. }
Nxg5 28. N1d2 Bb4 29. h4 Ne4 30. Nf1 Nd6 31. Qg4 Qe4 32. h5 Nf5 33. hxg6
fxg6 34. a3 Bd6 35. N1d2 Qe2 36. Qg5 Ne3+ 37. Kg1 Qd1+ 38. Kh2 Nf1+ 39. Nxf1
Qxf3 40. Kg1 Qh3 41. Qg2 {אין ברירה. השחור איים ו3 ומט מיידי. }
Qxg2+ 42. Kxg2 Bc7 43. Nd2 Bb6 44. Nb3 Kf6 45. f3 g5
46. Kf2 Kf5 47. Kf1 g4 48. fxg4+ Kxg4 49. Nc5 Bxc5 50. dxc5 d4 51. b4 d3 52. a4
f3 0-1
הערות שוליים

↑  Leo Forgacs vs Akiba Rubinstein (1909), www.chessgames.com
| --- | --- |
בקרת זהויות :  ISNI: 0000 0000 3893 028X  LCCN: nb2002017874  NTA: 197758665  VIAF: 58585964   WorldCat (עם VIAF): 58585964
לואיזה יוליאנה, רוזנת נסאו

לואיזה יוליאנה, רוזנת נסאו (בהולנדית: Louise Juliana van Nassau; 31 במרץ 1576 – 15 במרץ 1644) הייתה בתו של וילם הראשון, נסיך אורנז', ואשתו של פרידריך הרביעי, הנסיך הבוחר מפפאלץ.
ביוגרפיה

לואיזה יוליאנה נולדה בדלפט ב-31 במרץ 1576, לוילם הראשון, נסיך אורנז' ולאשתו השלישית שארלוט דה בורבון, בתם של לואי, דוכס מונפנסייה וז'קלין דה לונגווי. לאחר שאביה נרצח בשנת 1584, היא וכמה אחיותיה גודלו על ידי אמם החורגת לואיז דה קוליני.
ב-23 ביוני 1593 התחתנה לואיזה יוליאנה עם פרידריך הרביעי, הנסיך הבוחר מפפאלץ, ממנו נולדו לה 8 ילדים. בשנת 1610 מת בעלה פרידריך, ולואיזה יוליאנה שלטה כעוצרת הנסיכות בשם בנה פרידריך החמישי, הנסיך הבוחר מפפאלץ עד לשנת 1611. לאחר מכן התגוררה לואיזה יוליאנה בקניגסברג, עד מותה ב-15 במרץ 1644.
משפחתה

ב-23 ביוני 1593 התחתנה לואיזה יוליאנה עם פרידריך הרביעי, הנסיך הבוחר מפפאלץ, ממנו נולדו לה 8 ילדים:
לואיזה יוליאנה מפפאלץ (1594–1640)
קתרינה סופיה מפפאלץ (1595–1626)
פרידריך החמישי, הנסיך הבוחר מפפאלץ (1596–1632)
אליזבת שארלוטה, נסיכת פפאלץ (1597–1660)
אנה אלאונורה (1599–1600)
לודוויג וילהלם (1600)
מוריץ כריסטיאן (1601–1605)
לודוויג פיליפ, רוזן פפאלץ-זימרן-קייזרסלאוטרן (1602–1655)
לנגור מצוי

| לנגור מצוי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
תת־משפחה:: קולובים
סוג:: לנגור אפור
מין:: לנגור מצוי
שם מדעי
 Semnopithecus entellus ‏Dufresne, 1797
תחום תפוצה


לנגור מצוי או לנגור המישורים הצפוניים (שם מדעי: Semnopithecus entellus) הוא מין של קוף מהסוג לנגור אפור ממשפחת קופים בעלי זנב. הוא אנדמי למישורי צפון הודו מהנהרות גודוארי (Godavari River) וקרישנה (Krishna River) עד לשפלי הגנגס וגם במערב בנגלדש. הקוף חי ביערות גשם ובבתות טרופיות.
הקוף מגיע לאורך של 70–100 ס"מ ובעל פרווה לבנה, ראש שחור המכוסה בציצת ראש וציצות לחיים והוא בעל זנב ארוך ומפותל העוזר לו לאיזון. הקופים חיים הן על הקרקע והן על העצים. הם נפוצים בכמה מקדשים בהם הם מקבלים מזון מהתושבים, עקב היותם חיה קדושה.
הקופים חיים בחבורות בינוניות עד גדולות בטבע. הם ניזונים בעיקר מעלים אך יגוונו במזונות נוספים. אויביהם בטבע כוללים את הטיגריס, הנמר, פיתון הודי ותנינים וכן מציידים אנושיים. הם בסיכון מועט עקב הפגיעה ביערות הגשם.
בעבר היה כלול במין זה המין לנגור המישורים הדרומיים (Semnopithecus dussumieri) שהופרד ממנו.
הערות שוליים

↑  לנגור מצוי באתר הרשימה האדומה של IUCN
| --- | --- |
בקרת זהויות :  NKC: ph137701
ישראל בכר

| --- | --- |
אין תמונה חופשית
 לידה:  9 במרץ 1971 (בן 53) י"ב באדר ה'תשל"א בית שאן, ישראל 
 מדינה:  ישראל
 פעילות בולטת:  יועץ לבנימין נתניהו, אריה דרעי, בני גנץ
 מקצוע:  יועץ אסטרטגי
 www.bacharstrategy.com
 
ישראל בכר (נולד ב-9 במרץ 1971, י"ב באדר ה'תשל"א) הוא אסטרטג שיווקי ישראלי ומנכ"ל חברת "Bachar Strategy". מכהן כקונסול הכללי של ישראל בלוס-אנג'לס.
ביוגרפיה

בכר נולד כבן שלישי לאחר שתי בנות לפיבי ושבתאי בכר שעלו לישראל ממרוקו וטורקיה וגדל בשכונת 'חסכון' בבית שאן. בתיכון למד במגמת ביולוגיה ב'אורט' בית שאן. בצבא שירת בכר בחטיבת גולני.
לקראת הבחירות לכנסת ה-24 החל לשמש כפרשן בחדשות 13.
ביוגרפיה > השכלה אקדמית

בכר הוא בוגר תואר ראשון במדעי המדינה ותקשורת מאוניברסיטת בר-אילן, ותואר שני מאוניברסיטת פורדהם בניו יורק בחוג לתקשורת המונים במסלול קמפיינים פוליטיים. במסגרת לימודי התואר השני בניו יורק למד בכר אסטרטגיה שיווקית ו-"Message design", המהווה שילוב בין מחקר לתכנון מסרים.
ביוגרפיה > עסקיו

במסגרת עיסוקיו כאסטרטג שיווקי, ליווה בכר אסטרטגית ושיווקית גופים עסקיים וציבוריים ובהם מיתוג מחדש של חברת נתיבי ישראל, מקורות, לוויתן (הפרויקט הלאומי) ונובל אנרג'י. נוסף לליווי שיווקי-אסטרטגי ארוך טווח של חברות כמו בנק דיסקונט, בנק הפועלים, פרטנר, אסותא, נ.ת.ע (הרכבת הקלה), משרד הביטחון, Enlight Energy ונוספות.
בכר כיהן בעברו כמנכ"ל משותף של חברת "קמיר-בכר", יחד עם יועץ התקשורת אלי קמיר. בין לקוחות החברה ניתן למצוא בנקים גדולים, חברות ציבוריות ואנשי ציבור.
התחום הפוליטי

בתום לימודיו עבד בכר במספר קמפיינים פוליטיים בניו-יורק. בספטמבר 2005 שב ארצה, והחל ליישם בישראל את אשר למד ואת ניסיונו בקמפיינים גדולים בחו"ל. בכר ניהל כאסטרטג ראשי ארבעה קמפיינים לראשות ממשלה: הליכוד בראשות נתניהו ב-2009, ושלוש מערכות בחירות של כחול לבן: פעמיים ב-2019 ופעם אחת ב-2020.